## Les exportacions de la Comunitat Valenciana creixen un 8 % en setembre i situen les vendes a l’exterior en els primers nou mesos de l’any en 27.814 milions d’euros

*** La Comunitat Valenciana exporta 3.085,3 milions d’euros en setembre, el segon valor més elevat de la sèrie històrica per al nové mes de l’any
* Creixen les exportacions de les tres províncies el mes de setembre**

Les exportacions de la Comunitat Valenciana el mes de setembre de 2025 han arribat a un valor de 3.085,3 milions d’euros, el segon valor més elevat per a un mes de setembre en la sèrie històrica i un 8 % superior al mateix període de l’any 2024, segons dades publicades per la Direcció Territorial de Comerç de la Comunitat Valenciana, dependent de la Secretaria d’Estat de Comerç.

La Comunitat Valenciana concentra el 9,5 % de les exportacions espanyoles el mes de setembre, un període en el qual la mitjana espanyola se situa en 32.418,5 milions d’euros, amb un ascens del 2,6 % respecte del mateix període de l’any anterior.

La consellera d’Innovació, Indústria, Comerç i Turisme, Marián Cano, ha destacat la importància de continuar donant suport a la promoció exterior i la internacionalització de les empreses de la Comunitat Valenciana, “com una aposta estratègica per al seu creixement i la seua competitivitat”.

Per províncies, València ha exportat producte per valor de 1.745 milions d’euros el mes de setembre, amb un ascens del 3,7 % respecte del mateix període de l’any anterior; Castelló xifra les seues exportacions en 755,1 milions d’euros, amb un destacat ascens del 19,6 %, mentres que Alacant exporta producte per valor de 585,1 milions d’euros, amb un increment del 8 %.

Quant al comportament dels diferents sectors en el mes de setembre, destaca la contribució positiva del sector alimentació i begudes, amb un increment de les exportacions del 7,2 %, així com dels béns d’equip, que incrementen les vendes un 20,6 %. Els productes químics experimenten un increment del 8,4 % respecte del mes de setembre de 2024.

**Destinacions d’exportacions**

El mes de setembre, la Unió Europea concentra el 62 % de les exportacions valencianes i experimenta un creixement del 13,2 %. Destaquen els increments de les exportacions dirigides a França i Alemanya, situades en un 11,9 % i un 12,4 %, respectivament.

Les exportacions a Àsia s’incrementen un 25,3 %, amb destacats increments a la Xina (+95 %), Corea (+33 %) i l’Índia (+13,8 %), mentres Àfrica creix un 12 % en setembre amb un elevat ascens de les vendes a Algèria (+ 485 %). Les exportacions dirigides a Amèrica descendixen en este període un 9,9 %.

**Dades del període de gener a setembre de 2025**

Les exportacions de la Comunitat Valenciana en els primers nou mesos de l’any han ascendit a 27.814,7 milions d’euros, la qual cosa representa un increment del 0,3 % respecte del mateix període de l’any anterior. En este període la mitjana nacional situa el seu creixement en un 0,5 %.

La Comunitat Valenciana concentra en este període del 9,6 % de les exportacions espanyoles.

Fecha: 20/11/2025